CELEX: 62021TN0310
Language: lt
Date: 2021-06-02 00:00:00
Title: Byla T-310/21: 2021 m. birželio 2 d. pareikštas ieškinys byloje Air Canada / Komisija

2021 7 19   
            
            
               LT
            
            
               Europos Sąjungos oficialusis leidinys
            
            
               C 289/48
            
         
      2021 m. birželio 2 d. pareikštas ieškinys byloje Air Canada / Komisija
      
      (Byla T-310/21)
      (2021/C 289/65)
      Proceso kalba: anglų
      
         Šalys
      
      
         Ieškovė: Air Canada (Saint Laurent, Kvebekas, Kanada), atstovaujama advokatų T. Soames, I. Z. Prodromou Stamoudi ir baristerio T. Johnston
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  nurodyti Europos Sąjungai, kuriai atstovauja Komisija, atlyginti žalą, kurią Air Canada patyrė, nes Komisija nesumokėjo paprastųjų palūkanų ir sudėtinių palūkanų, kurios turi būti sumokėtos pagal SESV 266 straipsnio pirmą pastraipą vykdant 2015 m. gruodžio 16 d Sprendimą Air Canada / Komisija (byla T-9/11), taigi pagal SESV 266 straipsnio antrą pastraipą, 268 straipsnį ir 340 straipsnio antrą pastraipą sumokėti:
                  
                              —
                           
                           
                              sumą, lygią mokėtinoms palūkanoms, t. y. nuo 21 037 500 EUR sumos, taikant palūkanų normą, kurią Europos centrinis bankas savo refinansavimo operacijoms taikė 2010 m. lapkričio 1 d. (t. y. 1 %), padidintą 3,5 %, už laikotarpį nuo 2011 m. vasario 10 d. iki 2016 m. vasario 8 d., atėmus jau sumokėtą 468 540 80 EUR garantuotą grąžą, o tai sudaro 4 264 896,70 EUR sumą, arba, subsidiariai, taikant tokią palūkanų normą, kuri, Bendrojo Teismo manymu, yra tinkama,
                           
                        
                              —
                           
                           
                              palūkanas nuo 4 264 896,70 EUR sumos pagal nustatytą normą už laikotarpį nuo 2016 m. vasario 9 d. iki palūkanų taikymo dienos (2021 m. vasario 4 d.), taikant palūkanų normą, kurią Europos centrinis bankas taikė savo refinansavimo operacijoms 2010 m. lapkričio 1 d. (t. y. 1 %), padidintą 3.5 %, o tai sudaro 958 550,14 EUR sumą (arba, subsidiariai, taikant tokią palūkanų normą ir už tokį laikotarpį, kurie, Bendrojo Teismo manymu, yra tinkami); ir
                           
                        
                              —
                           
                           
                              sudėtines palūkanas nuo sumos, kuri turėjo būti sumokėta palūkanų taikymo dieną (4 264 896,70 EUR + 958 550,14 EUR = 5 223 446,84 EUR arba bet kokią kitą sumą, kuri, Bendrojo Teismo manymu, yra tinkama) už laikotarpį nuo 2021 m. vasario 5 d. iki dienos, kai Komisija atlygins Air Canada turimas sumokėti palūkanas, taikant palūkanų normą, kurią Europos centrinis bankas taikė savo refinansavimo operacijoms 2010 m. lapkričio 1 d. (t. y. 1 %), padidintą 3.5 %, arba, subsidiariai, už tokį laikotarpį ir taikant tokią palūkanų normą, kurie, Bendrojo Teismo manymu, yra tinkami,
                           
                        
            
                  —
               
               
                  alternatyviai, panaikinti ginčijamą sprendimą ir
               
            
                  —
               
               
                  priteisti iš Komisijos ieškovės patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad Europos Sąjunga turi deliktinę atsakomybę sumokėti tam tikras nesumokėtų palūkanų sumas. Ieškovė teigia, kad 2016 m. vasario 8 d. Komisija sumokėjo jai palūkanų sumą, kuri turi atspindėti „garantuotą grąžą“ nuo preliminaraus mokėjimo, kurį ieškovė atliko 2011 m. vasario 10 d. Ieškovė teigia, kad „garantuota grąža“ neatspindėjo sumų, kurios ieškovei turėjo būti sumokėtos kaip palūkanos. Atitinkamai ieškovė teigia, kad Komisija pažeidė SESV 268 straipsnį, ir prašo įpareigoti Komisiją grąžinti paprastąsias palūkanas ir sudėtines palūkanas.
               
            
                  2.
               
               
                  Antrasis ieškinio pagrindas grindžiamas tuo, kad reikalavimui sumokėti palūkanas nebuvo suėjęs senaties terminas, todėl Bendrasis Teismas turi panaikinti 2021 m. kovo 25 d. Komisijos sprendimą (1).
               
            
         (1)  Ares(2021)2113744, 2021 m. kovo 25 d.